
ИЗВЕШТАЈ СТРУЧНОГ АКТИВА ЗА РАЗВОЈНО ПЛАНИРАЊЕ И САМОВРЕДНОВАЊЕ

   Стручни актив за развојно планирање и самовредновање се у 2018/2019. редовно састајао у циљу реализације активности Развојног плана одабраних на почетку школске године. Одржано је 5 састанака и то: 6.9.2018, 24.11.2018, 27.2.2019, 25.4.2019. и 3.6.2019. О сваком састанку су вођени зписници. 
Области које су одабране за акциони план су:
1. Програмирање, планирање и извештавање
2. Подршка ученицима
3. Етос и 
4. Организација рада школе, управљање људским и материјалним ресурсима

· У области Програмирање, планирање и извештавање предвиђена су била 3 задатка: Интегрисати  глобалне планове наставних предмета у Годишњи план; разрадити елементе Школског програма у Годишњем плану и прилагодити Глобалне планове специфичностима сваког одељења. Сва три задатка су реализована кроз низ активности, као што су: уједначавање образаца за глобално планирање; боља координација приликом уноса глобалних планова у Годишњи план школе; Ажурирање Школског програма у складу са новим програмима за први, пети и шести разред; анализа свих одељења од стране одељењских старешина и предметних наставника која је допринела прилагођавању глобалних планова специфичностима одељења.
· У области Подршка ученицима, предвиђено је било да се израде флајери о могућностима које школа пружа, нарочито за осетљиве групе ученика. Током новембра 2018. почела је реализација идејног решења за нови плакат школе, за који су израђене наменске фотографије. Почетком децембра је плакат одштампан и дистрибуиран предшколској установи и другим установама са којима сарађујемо у циљу промовисања школе и које контактирају са родитељима деце из осетљивих група. Дистрибуција флајера је такође урађена током јануара месеца, за свако дете предшколског узраста које похађа предшколски програм.
· Из области Етос, планирано је формирање тима за медијску промоцију школе; што је и реализовано. Координатор тима била је Сања Стевановић, која је са осталим члановима тима израдила годишњи план активности. Планирано је укључивање ученика старијих разреда кроз креирање видео чланака и емисија који би се објављивали на страници школе; ова активност није реализована. Анализом је утврђено да је недостајала боља комуникација између тима за маркетинг и Ђачког парламента, што би требало исправити током наредне школске године. Такође, требало је ревидирати програм Ђачког парламента уз веће учешће ученика и одељењских старешина 7. разреда. Ни ова активност није у пуној мери реализована.
· У области Организација рада школе, управљање људским и материјалним ресурсима, планирано је било осмислити програм радионица за „Отворени дан школе“ током којег школа представља свој рад за предшколце и њихове родитеље, али и за остале заинтересоване посетиоце. Новогодишња радионица је реализована 15.12.2019. кроз 8 ликовних радионица које су осмислили ученици од 1. до 4. разреда. Одзив родитеља и деце је био задовољавајући, а све је медијски пропраћено ТВ прилогом. Након радионица је закључено да треба наставити са овом праксом уз мање измене.
Ревидиран је и правилник о награђивању ученика, који је подржан и вођењем евиденције у електронском дневнику кроз похвале и награде у делу владања.
Одређивање нематеријалног и материјалног подстицаја за наставнике који постижу запажене резултате са ученицима, које је било планирано за ову школску годину је на предлог тима одложено за наредну школску годину; један од разлога је промена директора током школске године, као и мноштво непланираних активности које су реализоване.
Интерни правилник о унутрашњем стручном усавршавању је израђен и подељен наставницима како би благовремено планирали своје активности.
· Осим планираних активности, реализоване су следеће:
· Увођење видео надзора у зграду школе и школско двориште;
· Набавка нових ормарића за наставнике и ормарића за учионице;
· Реализован је IX музички фестивал „Музика је пут до срца“
· Замена табли на школским клупама у 2 учионице.


Из свега наведеног може се закључити да су све активности акционог плана за школску 2018/2019. у великој мери реализоване.

                                                                                                           Ивана Манојловић

